Зорица Бегуш, професор математике и рачунарства и информатике.

Бивши ђак генерације Шабачке гимназије.

Током школовања освојила бројне награде на такмичењима из математике,а међу њима и другу на савезном такмичењу одржаном на Бледу 1985.године.

Дипломирала на Математичком факултету Универзитета у Београду.

Током студирања била је стипендиста ,,Фонда Вера Благојевић '' .

Прво радно искуство је стекла као наставник математике у ОШ „Милева Косовац“, где је развила љубав према професији предавача и педагога.

Од 1999.године ради као професор математике и рачунарства и информатике у Шабачкој гимназији.

Награђена је као наставник и као професор математике ученика који су на републичком и савезном такмичењу освајали награде.

Вишегодишњи рад у просвети донео јој је искуство рада у стручним већима математике и рачунарства и информатике, као и у комисијама за преглед задатака на такмичењима свих нивоа и на пријемним испитима.

Већ годинама обавља посао администратора школских интернет страница и активни је заговорник осавремењивања наставе употребом технолошких иновација.

Ове године ангажована је као педагошки сарадник Школске управе Ваљево.

Блог www.zoricabegus.wordpress.com